Naruhito (in Afrikaans ook gespel as Naroehito; Japannees: 皇太子徳仁親王, Kōtaishi Naruhito Shinnō; gebore op 23 Februarie 1960 in Tokio, Japan) is die huidige keiser (天皇, tennō?) van Japan, en die 126ste keiser volgens Japan se tradisionele opvolgingsorde. Soos in Japan gebruiklik is, word hy tydens sy bewind nie op sy geboortenaam Naruhito genoem nie, maar "keiserlike majesteit" (天皇陛下, tennō heika) of "Sy huidige majesteit" (今上陛下, kinjō heika). Sy posthume naam sal Keiser Reiwa (令和天皇, Reiwa Tennō) wees, sy regeringstyd sal ná sy afsterwe as die Reiwa-tydperk (令和時代, Reiwa jidai) bekend staan. Hy het die Krisanttroon in 2019 bestyg en is die enigste heersende monarg wat die titel keiser dra. Naruhito is die oudste seun van Keiser Akihito en Keiserin Michiko, wat hom die erfgenaam van die Krisanttroon gemaak het. Naruhito is op 23 Februarie 1991, sy 31ste verjaarsdag, amptelik as Kroonprins van Japan aangewys. Sy titel in sy kinderjare was Prins Hiro (浩宮, Hiro-no-miya).